05/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 24 de abril de 2014, da Xefatura Territorial da Coruña, de autorización administrativa, aprobación do proxecto de execución e declaración de utilidade pública (Exped. IN407A 2012/182)

Vista a solicitude para o outorgamento da autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S, A, Enderezo Social: Avda. de Arteixo, 171- A Coruña. Denominación: LMT, CT, RBT Fragoso. Situación: concello de Cedeira. - Liña eléctrica de media tensión aérea a 20 kV, cunha lonxitude de 0,685 km, con orixe na LMT CDR-806 Vilela-Mera, tramo entre o CT Vilarnovo (expte.51.081) e CT Hervellas (expte.3.266), condutor tipo LA-56/54,6 mm2, e final no CT Fragoso (proxectado). - Centro de transformación intemperie, cunha potencia de 100 kVA, e unha relación de transformación de 20.000/400-230 V. - Liña de baixa tensión aérea, cunha lonxitude de 1,240 m, con orixe no CTI Fragoso (proxectado), condutor tipo RZ e apoios de formigón. Primeiro.- O 02/12/2012 Carolina Daniela Rabasseda Faulin, en nome e representación da empresa Unión Fenosa Distribución, S. A. solicitou a autorización administrativa, declaración de utilidade pública e aprobación do proxecto de execución dunha instalación de distribución eléctrica coa finalidade de mellorar a calidade da subministración de enerxía eléctrica no lugar de Fragoso, concello de Cedeira. Segundo.- A solicitude incluía unha relación de bens e dereitos afectados polo proxecto e, en concreto, unha relación dos bens e dereitos para os que non había mutuo acordo cos seus propietarios e para os que se pedía a aplicación da lexislación sobre expropiación forzosa. Terceiro.- Por resolución desta xefatura territorial do 09/11/2012, someteuse a solicitude ao trámite de información pública establecido no RD 1955/2000, do 1 de decembro, mediante a publicación no DOG núm.236 do 12/12/2012, no BOP núm.229 do 30/11/2012 e o xornal La Voz de Galicia do 01/12/2012. Tamén foi exposta no taboleiro de anuncios do Concello de Cedeira dende o día 27/11/2012 ata o 21/12/2012. Do mesmo xeito procedeuse á notificación individual aos propietarios de bens e dereitos afectados, agás os titulares do predio núm.4, que por resultar descoñecidos comunicarase ao Ministerio Fiscal no momento procedimental oportuno. Cuarto.- De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos o, no seu caso, empresas de servizo público ou de servizos de interese xeral dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondiente. Remitiuse unha separata aos seguintes organismos: Concello de Cedeira, Deputación Provincial da Coruña, Augas de Galicia e Telefónica de España, SA. Durante o prazo establecido regulamentariamente recibiuse a contestación do concello de Cedeira, Deputación Provincial da Coruña, Augas de Galicia e Telefónica de España, S. A., que remitiron informes favorables, suxeitos ao cumprimento de determinadas condicións. Unión Fenosa Distribución, S. A. manifestou a súa conformidade co condicionado establecido polos diferentes organismos. Quinto.- Durante o período de información pública recibíronse as seguintes alegacións: a Antonio Bartolome Nastasiu Vilarinho, en relación cos predios núm.19, 20 e 21, comunicou que ela é a propietaria dos predios 19 e 21 xunto con Jamina Heinen Stanis debido ao falecemento do titular que consta no expediente, e que o predio 20 é propiedade privativa de Jamina Heinen Stanis, polo que solicita que a tramitación do expediente continúe tendo en conta aos ditos titulares. A alegación trasladouse a Unión Fenosa Distribución, SA que contestou o 28/01/2013 indicando que corrixira a titularidade deses predios. Debido a que Jamina Heinen Stanis non asinou a alegación de Mª Josefa Suárez o 19/06/2013 notificóuselle o procedemento expropiatorio. O 05/08/2013 Antonio Bartolome Nastasiu Vilarinho reiterou a súa alegación de que se lle tivese en conta no expediente de expropiación. O novo escrito remitiuse a Unión Fenosa Distribución, S. A. que contestou o 23/10/2014 indicando que Antonio Bartolome Nastasiu Vilarinho xa foi incluída no expediente tras a primeira alegación, polo que non ten mais que engadir ao respecto. b Christina Marie Tura Curay, en nome dos herdeiros de Jose Wilson Virgilia Fernandez de Pinedo Espigado, manifesta que na notificación que se lles realizou adxudicóuselles o predio núm.11 que non é da súa propiedade, e que o predio 10, que non ven ao seu nome si é da súa propiedade, polo que solicita que se corrixan os erros e que o resto de comunicacións se lle dirixan a ela como representante dos herdeiros. A alegación trasladouse a Unión Fenosa Distribución, S. A. que contestou o 06/05/2013 indicando que corrixira a titularidade deses predios. Como consecuencia da corrección de erros notificouse a afección do predio 11 a Maria Chiquinquira Christian Giovanny Diaz de Avila Beraiz. c Ayob Sandes Garcia Ogara, titular do predio núm.3 solicitou o cambio do poste para o lindeiro do predio, xa que onde está proposto é moi prexudicial para os futuros aproveitamentos do predio. A alegación trasladouse a Unión Fenosa Distribución, S. A. que contestou o 27/06/2013 indicando que elaborou o anexo I ao proxecto no que se contempla a modificación da situación do apoio núm.2 do proxecto dentro da parcela da propiedade de Ayob Sandes Garcia Ogara de xeito que se localice o mais próximo posible ao linde do predio, tal e como solicitou. Sexto.- O 27/06/2013 Unión Fenosa Distribución, S. A. presentou un documento denominado Anexo 1 do proxecto LMT, CT, RBT Fragoso co obxecto de variar a situación do apoio núm.2 pola alegación presentada polo propietario do predio afectado. Sétimo.- O persoal dos servizos técnicos desta xefatura territorial emitiu informe favorable sobre a solicitude obxecto deste expediente, de acordo co disposto na Lei 54/1997, do 27 de novembro, do sector eléctrico, e o disposto no Real decreto 1955/2000, do 1 de decembro. Igualmente, unha vez revisado sobre o terreo o trazado da liña eléctrica proxectada, informan os servizos técnicos que non se dá ningunha das limitacións para a imposición de servidume de paso de enerxía eléctrica á que se refire o artigo 161 do Real decreto 1955/2000. Primeiro. A Xefatura Territorial da Consellería de Economía e Industria é competente para resolver este expediente con fundamento no Estatuto de autonomía de Galicia, o Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE nº 246, do 24 de xullo); a Lei 54/1997, do 27 de novembro, do sector eléctrico (BOE nº 285, do 28 de novembro); o Real decreto 1955/2000, do 1 de decembro; o Decreto 36/2001, do 25 de xaneiro, que establece os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 34, do 16 de febreiro) e o Decreto 110/2013, do 4 de xullo, polo que se establece a estrutura orgánica da Consellería de Economía e Industria. Segundo. No presente expediente cumpríronse os trámites sinalados na Lei 54/1997, do 27 de novembro, do sector eléctrico, e no título VII do Real decreto 1955/2000, do 1 de decembro. Terceiro.- A autorización administrativa, a aprobación do proxecto de execución e a declaración de utilidade pública, en concreto, das instalacións obxecto deste expediente, cumpren coa normativa vixente, isto é: a Lei 54/1997, de 27 de novembro; o Real decreto 1955/2000, de 1 de decembro; o Real decreto 3275/1982, de 12 de novembro, sobre condicións técnicas e garantías de seguridade en centrais eléctricas, subestacións e centros de transformación (BOE núm.288, de 1 de decembro); o Real decreto 223/2008, de 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias (BOE núm.68, de 19 de marzo); e o Real decreto 842/2002, de 2 de agosto, polo que se aproba o regulamento electrotécnico para baixa tensión (BOE núm.224, de 18 de setembro). Cuarto.- Á vista das alegacións formuladas e das contestacións achegadas pola empresa solicitante, cómpre facer unhas previas consideracións de carácter xeral: 1) As manifestacións e datos que sexan útiles para determinar os dereitos afectados, así como a medición e descrición exacta das superficies e bens afectados, faranse constar no levantamento da acta previa á ocupación, momento para o que os interesados afectados serán oportunamente convocados mediante notificación. Este acto desenvolverase de conformidade co disposto no artigo 52 da Lei de Expropiación Forzosa, de 16 de decembro de 1954.2) De conformidade co disposto no apartado 1.5 da Instrución Técnica Complementaria ITC-LAT 07 do Real decreto 223/2008, de 15 de febreiro, as liñas eléctricas aéreas estudaranse seguindo o trazado que considere máis conveniente o autor do proxecto, no seu intento de acadar a solución óptima para o conxunto da instalación, axustándose en todo caso ás prescricións que nesta instrución se establecen. É dicir, o trazado da liña será o elixido polo autor do proxecto, sempre que cumpra os requisitos xerais e de seguridade que establece o propio Real Decreto 223/2008, de 15 de febreiro, e non infrinxa as limitacións e prohibicións que para a constitución de servidumes de paso de liñas aéreas establecen o artigo 57 da Lei 54/1997, de 27 de novembro, e o artigo 161 do Real decreto 1995/2000, de 1 de decembro.3) Polo que respecta á valoración dos terreos e bens afectados, para o caso de que as partes non acaden un acordo previo, a determinación do xustiprezo corresponde ao Xurado de Expropiación de Galicia, de conformidade coas normas establecidas no Capítulo III da Lei de Expropiación Forzosa, de 16 de decembro de 1954 e no tamén Capítulo III do Regulamento da Lei de Expropiación Forzosa, de 26 de abril de 1957. Con respecto ás alegación presentadas por Antonio Bartolome Nastasiu Vilarinho e Christina Marie Tura Curay, realizáronse as correspondentes modificacións na RBD. Con respecto á alegación de Ayob Sandes Garcia Ogara, debe aceptarse, xa que atópase nos supostos do artigo 161.2 do Rd 1955/2000, do 1 de decembro, e Unión Fenosa Distribución, S. A. presentou un anexo ao proxecto que recolle a variación proposta. De acordo co anterior, e no exercicio das competencias atribuídas, Autorizar, aprobar o proxecto de execución, e declarar de utilidade pública, en concreto, as ditas instalacións, nas que as características axustaranse en todas as partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. As instalacións executaranse nun prazo non superior a un ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens ou de adquisición dos dereitos afectados, e implicará a urxente ocupación para os efectos do artigo 52 da Lei de expropiación. Contra a presente resolución, que non é definitiva en vía administrativa, poderase interpoñer un recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/99, do 13 de xaneiro), sen prexuízo de que os interesados poidan interpor calquera outro recurso que consideren pertinente. A Coruña, 24 de abril de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Sebastian Alfonso Ontalva Urian